**PRILOG 3 – NACRT UGOVORA**

**GRAD NOVA GRADIŠKA**, Trg kralja Tomislava 1, 35400 Nova Gradiška, OIB: 08658615403, kojeg zastupa gradonačelnik Vinko Grgić, dipl.ing.arh. (u daljnjem tekstu: **NARUČITELJ**)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv ponuditelja), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (sjedište)** OIB: \_\_\_\_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: **IZVOĐAČ**), zaključuju

**UGOVOR O IZVOĐENJU RADOVA ISPORUKE I MONTAŽE / POSTAVLJANJA SPORTSKE PODLOGE**

Članak 1.

(1) Na temelju provedenog postupka jednostavne nabave s namjerom sklapanja ugovora o nabavi radova za predmet nabave: ***Centar aktivnog življenja-Prvča za male i velike: postavljanje sportske podloge,***

evidencijski broj nabave: 139-2-130/22, Naručitelj je Odlukom KLASA:\_\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_\_od \_\_\_\_\_\_\_\_\_, odabrao ponudu ponuditelja\_\_\_\_\_\_\_\_\_\_\_\_. br \_\_\_\_\_\_\_\_ od \_\_\_\_\_\_\_., kao najbolje ocijenjenu ponudu sukladno kriteriju za odabir ponude, te uvjetima i zahtjevima iz Poziva na javno prikupljanje ponuda KLASA: \_\_\_\_\_\_\_\_\_\_, URBROJ: \_\_\_\_\_\_\_\_\_ od 14.07.2022.

(2) Predmet ovoga Ugovora je izvođenje radova postavljanja sportske podloge, koji uključuju isporuku i montažu.

(3) Naručitelj naručuje, a Izvođač se obvezuje izvesti predmetne radove u skladu s uvjetima provedenog postupka nabave, troškovnikom te ponudom Izvođača broj ……………………od ………………………

(4) Mjesto isporuke i montaže/ugradnje je k.č.br. 511, k.o. Prvča, Prvča 96 A.

Članak 2.

(1) Ugovorena cijena za poslove iz članka 1. ovog Ugovora iznosi::

Cijena bez PDV-a iznosi: \_\_\_\_\_\_\_\_\_\_\_ HRK

Porez na dodanu vrijednost iznosi: \_\_\_\_\_\_\_\_\_\_\_\_\_ HRK

Ukupna cijena s PDV- om iznosi: \_\_\_\_\_\_\_\_\_\_\_\_\_\_ HRK

(2) Ponuđene jedinične cijene iz troškovnika nepromjenjive su za vrijeme trajanja ugovora, te obuhvaćaju sve troškove (uključivo i prijevoz, carine, pristojbe, plaće, poreze, prireze, dnevnice, montaža, povrat površine u prvobitno stanje nakon ugradnje te odvoz i trošak zbrinjavanja nastalog otpada), popuste i izdatke ponuditelja vezano za predmet nabave.

(3) Količine predmeta nabave navedene u troškovniku su točne.

Članak 3.

(1) Predujam je isključen kao i traženje od Naručitelja sredstava osiguranja plaćanja.

(2) Plaćanje će se vršiti po urednoj isporuci i montaži temeljem ispostavljenog računa u roku od 30 dana od dana izdavanja računa, na IBAN Izvođača: \_\_\_\_\_\_\_\_\_\_\_\_\_\_\_\_\_\_\_\_\_\_\_

(3) Izvođač je ovlašten izdati račun po potpisu zapisnika o primopredaji.

(4) Naručitelj ima pravo prigovora na račun ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Članak 4.

(1) Rok izvođenja radova počinje teći od dana uvođenja u posao.

(2) Rok izvođenja radova iznosi 2 mjeseca/60 dana od dana uvođenja u posao.

(3) Rok za uvođenje u posao je 5 dana od dana obostrano potpisanog ugovora.

(4) Rok za potpis ugovora je 5 dana od zaprimanja obavijesti o odabiru u predmetnom postupku nabave.

(5) Završetkom radova smatra se dan kada su ugovorne strane potpisale zapisnik o primopredaji, kojim se utvrđuje da su radovi uredno izvršeni.

Članak 5.

(1) Izvođač je dužan dostaviti jamstvo za uredno ispunjenje ugovora za slučaj povrede ugovornih obveza. Jamstvo mora glasiti na iznos do \_\_\_\_\_\_\_\_\_\_\_\_ kn, a Izvođač ga mora dostaviti najkasnije u trenutku potpisivanja Ugovora.

(2) Izvođač može dostaviti jamstvo u obliku bjanko zadužnice ili obične zadužnice ovjerene od strane nadležnog tijela ili u obliku novčanog pologa na račun naručitelja u Zagrebačka banka d.d. IBAN: HR6623600001828400003. Pod svrhom plaćanja potrebno je navesti da se radi o jamstvu za uredno izvršenje ugovora i navesti evidencijski broj nabave: 139-2-130/22. Prilikom plaćanja potrebno je navesti sljedeći model: HR68, poziv na broj 7242-navesti OIB/nacionalni identifikacijski broj uplatitelja.

(3) U slučaju davanja pologa na ime jamstva za slučaj povrede ugovornih obveza, Izvođač prilikom potpisa ugovora/dostave potpisanog ugovora mora predati/dostaviti naručitelju potvrdu o uplati pologa, a polog mora biti evidentiran na računu naručitelja najkasnije prvi radni dan nakon obostrano potpisanog ugovora.

(4) U slučaju da Izvođač ne ispoštuje odredbe o jamstvu iz ovog članka, naručitelj će raskinuti predmetni Ugovor.

(5) Dostavljeno jamstvo ostaje kod Naručitelja do uspješne primopredaje radova.

Članak 5. A

(1) Izvođač će biti dužan dostaviti jamstvo za otklanjanje nedostataka u jamstvenom roku s trajanjem od 3. godine od uspješne primopredaje radova.

(2) Izvođač će naručitelju prije vraćanja jamstva za uredno izvršenje ugovora, a prilikom uspješne primopredaje radova dostaviti jamstvo za otklanjanje nedostataka u jamstvenom roku za slučaj da odabrani ponuditelj u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.

(3) Jamstvo za otklanjanje nedostataka u jamstvenom roku treba biti u vrijednosti 10% (deset posto) izvedenih radova (bez PDV-a), u obliku obične i/ili bjanko zadužnice solemnizirane od strane javnog bilježnika.

(4) Početak trajanja jamstva za otklanjanje nedostataka u jamstvenom roku počinje na dan uspješno obavljene primopredaje radova, a duljina trajanja je 3. godine (određena izjavom odabranog ponuditelja o duljini jamstva za izvedene radove).

(5) Ako jamstvo za otklanjanje nedostataka ne bude naplaćeno, naručitelj će ga vratiti Izvođaču nakon isteka jamstvenog roka.

(6) U slučaju nedostavljanja jamstva za otklanjanje nedostataka u navedenom roku, Naručitelj će raskinuti ugovor o javnoj nabavi i naplatiti postojeće jamstvo za uredno izvršenje ugovora.

(7) Umjesto dostavljanja jamstva za otklanjanje nedostataka u jamstvenom roku, Izvođač ima mogućnost dati novčani polog u traženom iznosu visine jamstva i to na račun naručitelja otvoren u Zagrebačka banka d.d. IBAN: HR6623600001828400003. Pod svrhom plaćanja potrebno je navesti da se radi o jamstvu za otklanjanje nedostataka u jamstvenom roku i navesti evidencijski broj nabave 139-2-130/22. Prilikom plaćanja potrebno je navesti sljedeći model i poziv na broj: model: 68, poziv na broj: 7242 - navesti OIB/nacionalni identifikacijski broj uplatitelja.

Članak 6.

(1) Ugovoreni rokovi za izvođenje radova mogu se produžiti, bez posljedica za Izvođača zbog „više sile“, a što predstavlja događaj koji je izvan kontrole Izvođača i koji ne podrazumijeva krivnju Izvođača, koji nije predvidiv i čije se djelovanje nije moglo izbjeći niti otkloniti, a nastao je nakon sklapanja ovog Ugovora, a o čijem je nastupu i prestanku Izvođač bez odlaganja dužan obavijestiti Naručitelja.

(2) U slučaju produljenja roka zbog razloga navedenih u ovom članku Izvođač i Naručitelj, će pisanim putem odrediti novi rok za dovrđenje radova i neće imati međusobnih potraživanja zbog eventualno nastalih troškova uslijed produljenja ugovorenog roka.

Članak 7.

(1) Ukoliko Izvođač svojom krivnjom ne izvrši isporuku u ugovorenom roku, dužan je platiti ugovornu kaznu za zakašnjenje u iznosu od 5‰ (pet promila) od ugovorenog iznos bez PDV-a za svaki dan zakašnjenja. Ugovorna kazna se obračunava od dana isteka roka za uredno izvršenje Ugovora.

(2) Naručitelj je ovlašten naplatiti iznos ugovorne kazne za zakašnjenje od iznosa koje duguje Izvođaču. Ukupni iznos ugovorne kazne za zakašnjenje ne može biti veći od 10% (deset posto) od ugovorenog iznosa bez PDV-a, uz zadržavanje prava na naknadu štete.

Članak 8.

(1) Ugovorne strane imaju pravo na raskid Ugovora u svim slučajevima u skladu s odredbama Zakona o obveznim odnosima.

(2) Odredbe ovog Ugovora mogu se mijenjati isključivo suglasnom voljom ugovornih strana u pisanoj formi.

(3) Ovaj ugovor smije se mijenjati tijekom njegova trajanja bez provođenja novog postupka nabave ako izmjene, neovisno o njihovoj vrijednosti, nisu značajne.

(4) Ugovorne strane će nastojati moguće sporove rješavati sporazumno, a ako to neće biti moguće, ugovorne strane prihvaćaju nadležnost stvarno nadležnog suda.

Članak 9.

(1) Ovaj Ugovor sačinjen je u 4 istovjetna primjerka od kojih svaka strana zadržava po 2 primjerka.

(2) U znak prihvata ugovorne strane, preko svojih zastupnika, istoga vlastoručno potpisuju.

(3) Ovaj Ugovor stupa na snagu danom zadnjeg potpisa jedne od ugovornih strana.

Članak 10.

(1) Ovom Ugovora su priloženi i čine njegov sastavni dio:

1. Poziv na javno prikupljanje ponuda i svi njegovi prilozi

2. Ponuda Izvođača broj \_\_\_\_\_\_\_\_\_\_\_od \_\_\_\_\_\_\_\_\_\_\_\_.

 NARUČITELJ IZVOĐAČ

 GRAD NOVA GRADIŠKA

Gradonačelnik

 Vinko Grgić, dipl.ing.arh.

 Dana ….…..…., u …………..….. Dana ……....…, u ……….………..

KLASA: ***406-02/22-01/05***

URBROJ: 2178/15-02-22-